stanford-oval/wikipedia huggingface dataset:
ไอร์แลนด์เหนือ
ประชากรศาสตร์ > กีฬา > ฟุตบอล

บทความหลัก: สมาคมฟุตบอลไอริช และ ฟุตบอลทีมชาตินอร์เทิร์นไอร์แลนด์
สมาคมฟุตบอลไอริช (IFA) เป็นหน่วยงานที่ดูแลฟุตบอลในไอร์แลนด์เหนือ เช่นเดียวกันกับนอร์เทิร์นไอร์แลนด์ฟุตบอลลีกที่ทำหน้าที่บริหารลีกในประเทศทั้งสามระดับและฟุตบอลลีกคัพ
การแข่งขันระดับสูงสุดในไอร์แลนด์เหนือคือเอ็นไอเอฟแอล พรีเมียร์ชิป และเอ็นไอเอฟแอล แชมเปียนชิป อย่างไรก็ตาม ผู้เล่นจากไอร์แลนด์เหนือส่วนใหญ่จะลงเล่นให้กับสโมสรในอังกฤษและสกอตแลนด์
สโมสรในเอ็นไอเอฟแอลเป็นสโมสรกึ่งอาชีพ และสโมสรในเอ็นไอเอฟแอล พรีเมียร์ชิป มีสิทธิ์เข้าร่วมแข่งขันยูฟ่าแชมเปียนส์ลีกและยูฟ่ายูโรปาลีก โดยที่แชมป์ลีกจะได้สิทธิ์เข้าร่วมแข่งขันในรอบคัดเลือกรอบที่สองของยูฟ่าแชมเปียนส์ลีก ส่วนสโมสรที่จบอันดับที่ 2 ในลีก สโมสรที่ชนะเพลย์ออฟยุโรป และแชมป์ไอริชคัพ จะได้สิทธิ์เข้าร่วมแข่งขันในรอบคัดเลือกรอบที่สองของยูฟ่ายูโรปาลีก ในประวัติศาสตร์ ไม่มีสโมสรใดเข้าถึงรอบแบ่งกลุ่มทั้งสองรายการ
แม้ว่าไอร์แลนด์เหนือจะมีประชากรน้อย แต่ทีมชาติเคยผ่านรอบคัดเลือกไปเล่นในรอบสุดท้ายของฟุตบอลโลกปี 1958, 1982 และ 1986 โดยเคยเข้าถึงรอบก่อนรองชนะเลิศในปี 1958 และ 1982 นอกจากนี้ ยังเคยผ่านเข้าสู่รอบแพ้คัดออกในฟุตบอลชิงแชมป์แห่งชาติยุโรป 2016
เอนิกซ์

โลโก้ เอนิกซ์
เอนิกซ์ (ญี่ปุ่น: エニックス, อังกฤษ: Enix) บริษัทผลิตและพัฒนาวิดีโอเกมและหนังสือการ์ตูนจากประเทศญี่ปุ่น เอนิกซ์ก่อตั้งใน เดือนสิงหาคม พ.ศ. 2525 โดยในปัจจุบันได้รวมกับบริษัทสแควร์ ในวันที่ 1 เมษายน พ.ศ. 2546 ภายใต้ชื่อ สแควร์เอนิกซ์ เอนิกซ์เป็นที่รู้จักกันมากในฐานะบริษัทผลิตเกมชุดดราก้อนเควสต์
แหล่งข้อมูลอื่น

เว็บไซต์สแควร์เอนิกซ์ (ภาษาญี่ปุ่น)
เว็บไซต์สแควร์เอนิกซ์ (สหรัฐอเมริกา) เก็บถาวร 2009-04-21 ที่ เวย์แบ็กแมชชีน
เว็บไซต์สแควร์เอนิกซ์ (ยุโรป)
ไฮเปอร์เทนชัน (วารสาร)

| --- | --- |

สาขาวิชา: ความดันโลหิตสูง
ภาษา: English
บรรณาธิการ: อันนา โดมินิคชัค
รายละเอียดการตีพิมพ์
ประวัติการตีพิมพ์: ค.ศ. 1979–ปัจจุบัน
ผู้พิมพ์: ลิปพินคอตต์ วิลเลียมส์ แอนด์ วิลกินส์ ในนามของสมาคมโรคหัวใจแห่งอเมริกา
ความถี่ในการตีพิมพ์: รายเดือน
การเข้าถึงแบบเปิด: บางส่วน, ย้อนหลังหลังจาก 12 เดือน
ปัจจัยกระทบ: 10.190 (ค.ศ. 2020)
ชื่อย่อมาตรฐาน ISO 4 (alt) · Bluebook (alt1 · alt2) NLM (alt) · MathSciNet (alt )
ISO 4: Hypertension
การจัดทำดรรชนี
CODEN: HPRTDN
ISSN: 0194-911X 1524-4563 
LCCN: 80645000
OCLC: 4798824
การเชื่อมโยง
 โฮมเพจของวารสาร  เอกสารออนไลน์ 
ไฮเปอร์เทนชัน (อังกฤษ: Hypertension) เป็นวารสารวิชาการสาขาวิทยาศาสตร์แบบทบทวนโดยผู้รู้เสมอกันรายเดือน ซึ่งก่อตั้งขึ้นใน ค.ศ. 1979 ที่ได้รับการเผยแพร่ในนามของสมาคมโรคหัวใจแห่งอเมริกาโดยสำนักพิมพ์ลิปพินคอตต์ วิลเลียมส์ แอนด์ วิลกินส์ และมีบรรณาธิการบริหารคือ อันนา เอฟ. โดมินิคชัค วารสารนี้ตีพิมพ์ต้นฉบับซึ่งเขียนด้วยลายมือ, สรุปบทวิจารณ์ที่ได้รับเชิญ, บทวิจารณ์ตามเคสที่ได้รับเชิญ, ประเด็นสำคัญของการศึกษาล่าสุด, บทวิจารณ์สั้น ๆ ที่ได้รับเชิญ, บทแนะนำทางวิทยาศาสตร์หรือทางเทคนิค, จดหมายถึงบรรณาธิการ และการค้นพบความผิดปกติใหม่ที่น่าสนใจ โดยครอบคลุมทุกด้านของการวิจัยเกี่ยวกับความดันโลหิตสูง รวมถึงพยาธิสรีรวิทยา, การปรับความดันโลหิต, การรักษาทางคลินิก และการป้องกัน
สาระสังเขปและดัชนี

วารสารนี้มีบทคัดย่อและจัดทำดัชนีใน:
บทคัดย่อทางชีวภาพ
ฐานข้อมูลบทคัดย่อชีววิทยา
บทคัดย่อซีเอบี
เคมิคัลแอ็บสแตรกต์เซอร์วิส
ฐานข้อมูลวารสารทางด้านการพยาบาลและสหเวชศาสตร์
เนื้อหาปัจจุบัน/เวชศาสตร์คลินิก
เนื้อหาปัจจุบัน/วิทยาศาสตร์ชีวภาพ
ฐานข้อมูลเภสัชศาสตร์และชีวการแพทย์
ดัชนีวารสารการแพทย์/เมดไลน์/พับเมด
ปาสกาล
ดัชนีอ้างอิงวิทยาศาสตร์
สโกปัส
ตามเจอร์นัลไซเทชันรีพอตส์ วารสารนี้มีปัจจัยกระทบ ค.ศ. 2020 ที่ 10.190
แหล่งข้อมูลอื่น

เว็บไซต์ทางการ
กะเพรา

| กะเพรา |
| --- | --- |


การจำแนกชั้นทางวิทยาศาสตร์ 
อาณาจักร:: พืช 
เคลด:: พืชมีท่อลำเลียง 
เคลด:: พืชดอก 
เคลด:: พืชใบเลี้ยงคู่แท้ 
เคลด:: แอสเทอริด 
อันดับ:: กะเพรา 
วงศ์:: วงศ์กะเพรา 
สกุล:: สกุลกะเพรา-โหระพา  L.
สปีชีส์:: Ocimum tenuiflorum
ชื่อทวินาม
Ocimum tenuiflorum L.

ชื่อพ้อง
   Geniosporum tenuiflorum (L.) Merr.  Lumnitzera tenuiflora (L.) Spreng.  Moschosma tenuiflorum (L.) Heynh.  Ocimum anisodorum F.Muell.  Ocimum caryophyllinum F.Muell.  Ocimum hirsutum Benth.  Ocimum inodorum Burm.f.  Ocimum monachorum L.  Ocimum sanctum L.  Ocimum scutellarioides Willd. ex Benth.  Ocimum subserratum B.Heyne ex Hook.f.  Ocimum tomentosum Lam.  Ocimum villosum Roxb. nom. illeg.  Plectranthus monachorum (L.) Spreng. 
กะเพรา (ชื่อวิทยาศาสตร์: Ocimum tenuiflorum) และมีชื่อสามัญว่า Holy basil, Sacred basil อยู่ในวงศ์ Lamiaceae เป็นไม้ล้มลุก แตกกิ่งก้านสาขา สูง 60-120 เซนติเมตร นิยมนำใบมาประกอบอาหารคือ ผัดกะเพรา กะเพรามี 3 พันธุ์ คือ กะเพราแดง กะเพราขาว และ กะเพราลูกผสมระหว่างกะเพราแดงและกะเพราขาว
ชื่อสามัญ

กะเพรามีชื่อสามัญอื่นอีกคือ
เชียงใหม่ - กอมก้อ, กอมก้อดง
แม่ฮ่องสอน - ห่อกวอซู, ห่อตูปลู, อิ่มคิมหลำ
กะเหรี่ยง - ห่อกวอซู, ห่อตูปลู
เงี้ยว - อิ่มคิมหลำ
ภาคกลาง - กะเพราขน, กะเพราขาว, กะเพราแดง (กลาง)
ภาคตะวันออกเฉียงเหนือ - อีตู่ไทย, อีตู่ข้า
ลักษณะทางพฤกษศาสตร์

เป็นไม้พุ่มเตี้ยความสูงประมาณ 0.3-1 เมตร ต้นค่อนข้างแข็ง แตกกิ่งก้านสาขามาก ก้านเป็นขน ก้านใบยาว รูปใบเรียว โคนใบรูดในลักษณะเรียวปลายมนรอบขอบใบเป็นหยัก พื้นใบด้านหน้าสีเขียว หรือแดงแก่กว่าด้านหลัง ซึ่งมีกระดูกใบนูนเห็นได้ชัด ดอกออกเป็นช่อตั้งขึ้นคล้ายฉัตร ออกบริเวณปลายยอดและปลายกิ่ง ดอกย่อยมีขนาดเล็ก รูปคล้ายระฆัง กลีบดอกมีทั้งชนิดสีขาวลายม่วงแดงและสีขาว เมล็ดอยู่ภายในกลีบ กลีบเลี้ยงสีม่วง ผลแห้งแล้วแตกออก เมื่อเมล็ดแก่สีดำ เมื่อนำไปแช่น้ำเปลือกหุ้มเมล็ดพองออกเป็นเมือก
การนำไปใช้

สำหรับการนำเอากะเพราไปปรุงอาหารนั้น ส่วนมากมักจะนิยมนำไปปรุงในอาหารไทยหลากหลายเมนูซึ่งจะต้องเลือกเฉพาะส่วนใบเท่านั้น สำหรับความแตกต่างระหว่างกะเพราขาวและกะเพราแดงนั้นจะเป็นเรื่องของกลิ่นที่มีความแตกต่างกันอย่างเห็นได้ชัดว่ากะเพราแดงจะมีกลิ่นฉุนแรงกว่า เวลาประกอบอาหารแล้วจะหอมแรงกว่า ขึ้นอยู่ที่ความชอบของผู้ทำว่าชอบใช้ใบกะเพราแบบไหน
สรรพคุณ

ใบ บำรุงธาตุไฟธาตุ ขับลมแก้ปวดท้องอุจจาระ แก้ลมตานซาง แก้จุกเสียด แก้คลื่นเหียนอาเจียน แก้โรคบิด และขับลม
เมล็ด เมื่อนำไปแช่น้ำเมล็ดจะพองตัวเป็นเมือกขาว ใช้พอกบริเวณตา เมื่อตามีผง หรือฝุ่นละอองเข้า ผงหรือฝุ่นละอองนั้นก็จะออกมา ซึ่งจะไม่ทำให้ตาเรานั้นช้ำอีกด้วย
ราก ใช้รากที่แห้งแล้ว ชงหรือต้มกับน้ำร้อนดื่ม แก้โรคธาตุพิการ
น้ำสกัดทั้งต้นมีฤทธิ์ลดการบีบตัวของลำไส้ สามารถรักษาแผลในกระเพาะอาหาร ในใบมีฤทธิ์ขับน้ำดี ช่วยย่อยไขมันและลดอาการจุกอก
ใบและกิ่งสดเมื่อนำมาสกัดน้ำมันหอมระเหยโดยการต้มกลั่น (hydrodistillation) ได้น้ำมันหอมระเหยร้อยละ 0.08-0.10 ซึ่งมีราคา 10,000 บาทต่อกิโลกรัม
แก้ลม ขับลม จุกเสียดในท้อง เป็นยาตั้งธาตุ แก้ปวดท้อง ท้องขึ้น ใช้รักษาโรคของเด็ก คือเอาใบกะเพรามาตำละลายกับน้ำผึ้ง หยอดให้เด็กแรกเกิดกินเรียกว่าถ่ายขี้เถ้า หรือตำแล้วบีบเอาน้ำผสมกับมหาหิงค์ ทารอบสะดือ แก้ปวดท้องของเด็ก ปรุงเป็นยาผงส่วนมากจะใช้เฉพาะใบ รากแห้งชงกับน้ำร้อนดื่มแก้ธาตุพิการได้ดี เป็นยากันยุง และใบกับดอกผสมปรุงอาหาร
เป็นยาขับลมแก้ปวดท้อง ท้องเสีย และคลื่นไส้อาเจียน โดยใช้ยอดสด 1 กำมือ ต้มพอเดือด ดื่มเฉพาะส่วนน้ำ พบว่าฤทธิ์ขับลม เกิดจากน้ำมันหอมระเหย และสาร Eugenol มีฤทธิ์ขับน้ำดี ช่วยย่อยไขมันและลดอาการจุกเสียด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ocimum tenuiflorum
| --- | --- |
การแยกแยะหน่วยอนุกรมวิธาน:  Wikidata: Q960124  Wikispecies: Ocimum tenuiflorum  APDB: 117415  EoL: 480298  EPPO: OCISA  FloraBase: 13969  FNA: 230003909  GBIF: 2927100  GRIN: 25491  iNaturalist: 181060  IPNI: 453130-1  IRMNG: 11242973  ITIS: 507863  NCBI: 204149  PalDat: Ocimum_tenuiflorum  PfaF: tenuiflorum Ocimum tenuiflorum  Plant List: kew-137105  PLANTS: OCTE2  Plazi: 301FDC53-346A-B15C-61D2-D8551D5C289A  POWO: urn:lsid:ipni.org:names:453130-1  Tropicos: 50088952  uBio: 478578  WCSP: 137105  ZooBank: 30DE3385-D5D5-4352-91C8-C8DFF760F9BF
สแควร์

| --- | --- |

ประเภท: มหาชน (ยุติสภาพ)
ก่อตั้ง: ค.ศ. 1983
ผู้ก่อตั้ง: มะซะชิ มิยะโมะโตะ
เลิกกิจการ: ค.ศ. 2003
สาเหตุ: ควบรวมกับ เอนิกซ์
ถัดไป: สแควร์เอนิกซ์
สำนักงานใหญ่: โตเกียว
เว็บไซต์: www.square.co.jp 
สแควร์ (スクウェア) หรือ บริษัทสแควร์จำกัด (株式会社スクウェア, Square Co., Ltd.) เป็นบริษัทผลิตวิดีโอเกมของประเทศญี่ปุ่น จัดตั้งขึ้นเมื่อปี ค.ศ. 1983 โดย มาซาฟูมิ มิยาโมโต้ และ ฮิโรโนบุ ซาคากูชิ
เกมแรกของ สแควร์ จัดจำหน่ายครั้งแรกบนเครื่องแฟมิคอม (Nintendo Family Computer หรือที่รู้จักกันอย่างเป็นทางการว่า Nintendo Entertainment System) และ แฟมิคอม ดิสก์ ซิสเต็ม (Famicom Disk System) โดยเกมในช่วงแรกที่ผลิตออกมาไม่ประสบความสำเร็จมากนัก จนกระทั่งปี 1987 บริษัทก็ประสบปัญหาและมีโอกาสที่จะล้มละลาย และปีเดียวกัน ฮิโรโนบุ ซาคากูชิ ลูกจ้างของบริษัทได้ถูกตำหนิเกี่ยวกับการสร้างเกมที่คาดว่าจะเป็นเกมสุดท้ายของบริษัท ซึ่งก็คือเกม RPG ชื่อ ไฟนอลแฟนตาซี (Final Fantasy) บนเครื่องแฟมิคอมนั่นเอง
การที่ฮิโรโนบุนำคำว่า “ไฟนอล” (สุดท้าย) มาใช้เพราะเค้าวางแผนไว้ว่าจะลาออกจากการทำงานในอุตสาหกรรมเกมและ ไฟนอลแฟนตาซี จะเป็นเกมสุดท้ายของเขา แต่ ไฟนอลแฟนตาซี กลับทำได้ดีเกินกว่าที่ ฮิโรโนบุ และ สแควร์ คาดไว้ และทำให้มีการจำหน่ายไปสู่อเมริกาเหนือ โดยนินเทนโดอเมริกาซึ่งเป็นผู้จำหน่ายเกม ไฟนอลแฟนตาซี ที่สหรัฐในปี ค.ศ. 1990 และจากความสำเร็จนี้เอง ทำให้ฮิโรโนบุยกเลิกแผนการที่จะลาออกและอยู่ที่ สแควร์ซอฟต์ เพื่อพัฒนาเกมไฟนอลแฟนตาซีภาคใหม่ต่อไป
สาเหตุหนึ่งที่ทำให้เกมไฟนอลแฟนตาซีแต่ละภาคมีเนื้อเรื่องที่แปลกใหม่พร้อมกับตัวละครที่ไม่ซ้ำกับภาคก่อนก็น่าจะมีเหตุผลมาจากต้นฉบับของเกม ไฟนอลแฟนตาซี นั้นสร้างขึ้นด้วยความเชื่อที่ว่าจะไม่มีภาคต่ออีกนั่นเอง
ไฟนอลแฟนตาซีภาคต่อมาได้ถูกสร้างขึ้นในปี ค.ศ. 1988 (ไฟนอลแฟนตาซี II) โดยวางตลาดเฉพาะในประเทศญี่ปุ่นจนถึง ไฟนอลแฟนตาซี III และมีกำหนดการวางจำหน่ายสำหรับเครื่องแฟมิคอม ในอเมริกาเหนือ แต่เนื่องจากการเข้าสู่ยุคใหม่ของเกมและการมาของเครื่องซุปเปอร์แฟมิคอม (ชื่อทางการคือ Nintendo Entertainment System) ในที่สุดก็มีการยกเลิกการจำหน่าย ไฟนอลแฟนตาซี สำหรับเครื่องแฟมิคอม และแทนที่โดย ไฟนอลแฟนตาซี IV บนเครื่องซุปเปอร์แฟมิคอม
นอกจากนี้ สแควร์ ยังผลิตเกมอื่น ๆ ออกมาอีกและเป็นที่รู้จักอย่างแพร่หลาย เช่น โครโนทริกเกอร์, โจโคโบะ, อายน์แฮนด์เดอร์, ซีเคร็ท ออฟ มานา, เซเคนเด็นเซตสึ, เซโนเกียร์ส, ไฟนอลแฟนตาซี แทคติกส์, เบรฟเฟนเซอร์ มุซาชิเด็น, วาแกรนต์ สตอรี่ และ คิงด้อมฮาร์ทส (ร่วมมือกับบริษัท Disney Interactive โดยมีส่วนเกี่ยวข้องกับไฟนอลแฟนตาซี)
ในปี ค.ศ. 2002 บริษัทสแควร์ ได้รวมกิจการกับ เอนิกซ์ ซึ่งเป็นผู้ผลิตเกมดราก้อนเควสต์ เพื่อที่จะควบคุมการพัฒนาและเพิ่มความสามารถในการแข่งขันเนื่องมาจากความล้มเหลวจากการผลิตภาพยนตร์ Final Fantasy : The Spirits Within และในวันที่ 1 เมษายน ค.ศ. 2003 การควบรวมบริษัทก็ประสบความสำเร็จและใช้ชื่อเป็นบริษัทสแควร์เอนิกซ์ (Square Enix) จนถึงปัจจุบัน
แหล่งข้อมูลอื่น

เว็บไซต์ของบริษัทสแควร์เอนิกซ์
เว็บไซต์ของ PlayOnline
จักรพรรดิแห่งอินเดีย

|  จักรพรรดิ แห่งอินเดีย |
| --- | --- |
ราชาธิปไตยในอดีต


ตราแผ่นดิน

จักรพรรดิจอร์จที่ 6 จักรพรรดิแห่งอินเดียพระองค์สุดท้าย
 
ปฐมกษัตริย์: สมเด็จพระราชินีนาถวิกตอเรีย
องค์สุดท้าย: จักรพรรดิจอร์จที่ 6
เริ่มระบอบ: 1 พฤษภาคม ค.ศ. 1876
สิ้นสุดระบอบ: 22 มิถุนายน ค.ศ. 1948
จักรพรรดิแห่งอินเดีย เป็นพระอิสริยยศที่พระมหากษัตริย์สหราชอาณาจักรใช้ในการปกครองอนุทวีปอินเดียสมัยบริติชราช
18 ปีหลังจากรัฐสภาสหราชอาณาจักรได้ตราพระราชบัญญัติรัฐบาลอินเดีย ค.ศ. 1858 รัฐบาลของนายกรัฐมนตรีเบนจามินได้ถวายพระอิสริยยศ "จักรพรรดิแห่งอินเดีย" ให้กับสมเด็จพระราชินีนาถวิกตอเรีย ในปี 1876
หลังจากที่สมเด็จพระราชินีนาถวิกตอเรียเสด็จสวรรคต สมเด็จพระเจ้าเอ็ดเวิร์ดที่ 7 พระราชโอรสเสด็จขึ้นครองราชย์เป็นพระมหากษัตริย์แห่งสหราชอาณาจักรและจักรพรรดิแห่งอินเดีย และพระอัครมเหสีของพระองค์ สมเด็จพระราชินีอเล็กซานดรา ก็ได้รับพระอิสริยยศทั้งพระราชินีแห่งสหราชอาณาจักรและจักรพรรดินีแห่งอินเดีย
เมื่อพระมหากษัตริย์แห่งสหราชอาณาจักรจะทรงลงพระปรมาภิไธยในเอกสารใด ๆ ที่เกี่ยวข้องกับบริติชอินเดีย จะมีการเติม R I ลงท้ายพระปรมาภิไธย (R ย่อจากภาษาละตินว่า Rex/Regina และ I จาก Imperator/Imperatrix) แต่ถ้าเป็นการลงพระปรมาภิไธยในเอกสารใด ๆ ที่ไม่เกี่ยวข้องกับอินเดีย จะเติมท้ายเพียงแค่ R เท่านั้น พระมหากษัตริย์และพระอัครมเหสีที่ทรงดำรงพระราชอิสริยยศเป็นจักรพรรดิและจักรพรรดินีแห่งอินเดียพระองค์สุดท้ายคือ สมเด็จพระเจ้าจอร์จที่ 6 และสมเด็จพระราชินีเอลิซาเบธ พระราชชนนี ซึ่งในรัชกาลของพระองค์ มีการแบ่งบริติชราชออกเป็นประเทศปากีสถานและประเทศอินเดียเมื่อปี 1947 พระราชอิสริยยศจักรพรรดิแห่งอินเดียจึงถูกยกเลิกมานับแต่นั้น
แม้พระราชอิสริยยศจักรพรรดิแห่งอินเดียจะถูกยกเลิกไปเมื่อ 18 สิงหาคม 1947 แต่พระมหากษัตริย์สหราชอาณาจักรก็ยังทรงมีพระราชสถานะเป็นพระเจ้าแผ่นดินของประเทศอินเดียไปจนถึงปี 1950 และเป็นพระเจ้าแผ่นดินของประเทศปากีสถานไปจนถึง 1956
รายพระนามจักรพรรดิ/จักรพรรดินีนาถแห่งอินเดีย

| พระบรมฉายาลักษณ์ | พระปรมาภิไธย | พระราชสมภพ | สวรรคต | เริ่มรัชกาล | สิ้นสุดรัชกาล | ความสัมพันธ์กับองค์ก่อน | คู่อภิเษก |
| --- | --- | --- | --- | --- | --- | --- | --- |
|  | วิกตอเรีย | 24 พฤษภาคม 1819 | 22 มกราคม 1901 | 1 พฤษภาคม 1876    | 22 มกราคม 1901 | พระราชภาติยะ (หลานลุง) ใน สมเด็จพระเจ้าวิลเลียมที่ 4 |  เจ้าชายอัลเบิร์ต พระราชสวามี (สิ้นพระชนม์ ค.ศ. 1861) |
|  | เอ็ดเวิร์ดที่ 7 | 9 พฤศจิกายน 1841 | 6 พฤษภาคม 1910 | 22 มกราคม 1901 | 6 พฤษภาคม 1910 | พระราชโอรสในสมเด็จพระราชินีนาถวิกตอเรีย |  เจ้าหญิงอเล็กซานดราแห่งเดนมาร์ก |
|  | จอร์จที่ 5 | 3 มิถุนายน 1865 | 20 มกราคม 1936 | 6 พฤษภาคม 1910 | 20 มกราคม 1936 | พระราชโอรสในพระเจ้าเอ็ดเวิร์ดที่ 7 |  เจ้าหญิงวิกตอเรีย แมรีแห่งเท็ก |
|  | เอ็ดเวิร์ดที่ 8 | 23 มิถุนายน 1894 | 28 พฤษภาคม 1972 | 20 มกราคม 1936 | 11 ธันวาคม 1936 (สละราชสมบัติ) | พระราชโอรสในพระเจ้าจอร์จที่ 5 |  วอลลิส ซิมป์สัน (อภิเษกสมรส ปี 1937) |
|  | จอร์จที่ 6 | 14 ธันวาคม 1895 | 6 กุมภาพันธ์ 1952 | 11 ธันวาคม 1936 | 15 สิงหาคม 1947 | พระอนุชาในพระเจ้าเอ็ดเวิร์ดที่ 8 |  เลดีเอลิซาเบธ โบวส์-ลีออน |
แหล่งข้อมูลอื่น

| ด ค กจักรพรรดิแห่งอินเดีย |
| --- | --- | --- |
|  วิกตอเรีย (1876–1901)  เอ็ดเวิร์ดที่ 7 (1901–1910)  จอร์จที่ 5 (1910–1936)  เอ็ดเวิร์ดที่ 8 (1936)  จอร์จที่ 6 (1936–1947)  |  วิกตอเรีย (1876–1901)  เอ็ดเวิร์ดที่ 7 (1901–1910)  จอร์จที่ 5 (1910–1936)  เอ็ดเวิร์ดที่ 8 (1936)  จอร์จที่ 6 (1936–1947)  |  |
ตึกไครส์เลอร์

| ตึกไครส์เลอร์ |
| --- | --- |
Chrysler Building
ตึกไครส์เลอร์ในเดือนพฤษภาคม 2009
th
สถิติความสูง
เป็นสิ่งก่อสร้างที่สูงที่สุดในโลก  ตั้งแต่ 27 พฤษภาคม 1930 ถึง 1 พฤษภาคม 1931
ก่อนหน้านี้: 40 วอลล์สตรีต (40 Wall street)
หลังจากนี้: ตึกเอ็มไพร์สเตต (Empire State Building)
ข้อมูลทั่วไป
ประเภท: สำนักงาน
สถาปัตยกรรม: อลังการศิลป์ (Art Deco)
ที่ตั้ง: เลขที่ 405 ถนนเลกซิงตัน, แมนแฮตตัน, นครนิวยอร์ก, สหรัฐอเมริกา 10174
พิกัด: 40°45′06″N 73°58′31″W﻿ / ﻿40.75167°N 73.97528°W﻿ / 40.75167; -73.97528
แล้วเสร็จ: 27 พฤษภาคม 1930; 94 ปีก่อน (1930-05-27)
เจ้าของ: ที่ดิน: คูเปอร์ยูเนี่ยน ตัวอาคาร: ซิกนา กรุป และ อาร์เอฟอาร์ โฮลดิ้ง แอลแอลซี
ความสูง
เสาอากาศ: 1,046 ฟุต (319 เมตร)
หลังคา: 925 ฟุต (282 เมตร)
ชั้นบนสุด: 899 ฟุต (274 เมตร)
ข้อมูลทางเทคนิค
จำนวนชั้น: 77
พื้นที่แต่ละชั้น: 1,196,958 ตารางฟุต (111,201 ตารางเมตร)
ลิฟต์: 32
การออกแบบและการก่อสร้าง
สถาปนิก: วิลเลียม แวน อเล็น
วิศวกรโครงสร้าง: ราล์ฟ สไควร์ และลูกชาย
ผู้รับเหมาก่อสร้าง: เฟรด ที เลย์ แอนด์ โค (Fred T Ley & Co)


 สิ่งสำคัญทางประวัติศาสตร์แห่งชาติของสหรัฐ
ขึ้นเมื่อ: 8 ธันวาคม 1976
เลขอ้างอิง: 76001237
 
 สถานที่สำคัญทางประวัติศาสตร์ขึ้นทะเบียนแห่งชาติของสหรัฐ
ขึ้นเมื่อ: 8 ธันวาคม 1976
เลขอ้างอิง: 76001237
 
 
 
อ้างอิง

ตึกไครส์เลอร์ (อังกฤษ: Chrysler Building) เป็นตึกระฟ้าสถาปัตยกรรมอลังการศิลป์ (Art Deco) ตั้งอยู่ทางฝั่งตะวันออกของเกาะแมนแฮตตัน ในนครนิวยอร์ก ประเทศสหรัฐอเมริกา บริเวณจุตตัดของถนนที่ 42 (42nd Street) และถนนเลกซิงตัน (Lexington Avenue) ในมิดทาวน์แมนฮัตตัน ด้วยความสูง 1,046 ฟุต (319 เมตร) ทำให้ตึกนี้เป็นอาคารอิฐที่มีโครงสร้างเป็นเหล็กที่สูงที่สุดในโลก และเป็นอาคารที่สูงที่สุดในโลกนาน 11 เดือนหลังจากสร้างเสร็จในปี ค.ศ. 1930 ในปี ค.ศ. 2019 ตึกไครส์เลอร์เป็นอาคารที่สูงที่สุดอันดับที่ 12 ในนครนิวยอร์กรองจากตึกนิวยอร์กไทมส์ (The New York Times Building)
เดิมตึกไครส์เลอร์เป็นโครงการของ วิลเลียม เอช. เรย์โนลด์ส (William H. Reynolds) ผู้พัฒนาอสังหาริมทรัพย์และอดีตสมาชิกวุฒิสภารัฐนิวยอร์ก และก่อสร้างโดยวอลเตอร์ ไครส์เลอร์ (Water Chrysler) ประธานบริษัทไครส์เลอร์ คอร์ปอเรชั่น (Chrysler Corporation)
ตึกไครส์เลอร์เคยเป็นอาคารสูงที่สุดในโลกนาน 11 เดือน นับตั้งแต่ปี ค.ศ. 1930 ก่อนที่จะถูกล้มตำแหน่งโดยตึกเอ็มไพร์สเตต (Empire State Building) ที่สร้างเสร็จในปี ค.ศ. 1931
ตึกไครส์เลอร์เป็นตัวอย่างที่คลาสสิกของสถาปัตยกรรมอลังการศิลป์ (Art Deco) ออกแบบโดยสถาปนิกชื่อ วิลเลียม แวน อเล็น (William Van Alen)  และผ่านการพิจารณาโดยสถาปนิกร่วมสมัยว่าเป็นหนึ่งในอาคารที่ดีที่สุดในนครนิวยอร์ก ในปี 2007
แกลเลอรี

ตึกไครส์เลอร์ ถ่ายในปี 1932
ตึกไครส์เลอร์มองจากตึกเอ็มไพร์สเตต
ตึกไครส์เลอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ตึกไครส์เลอร์
| ก่อนหน้า |  | ตึกไครส์เลอร์ |  | ถัดไป |
| --- | --- | --- | --- | --- |
| 40 วอลล์สตรีต |  |   ตึกที่สูงที่สุดในโลก  (ค.ศ. 1930 — ค.ศ. 1931) |  | ตึกเอ็มไพร์สเตต |
ประสาท ตันประเสริฐ

| ประสาท ตันประเสริฐม> ป.ช., ม.ว.ม. |
| --- | --- |


สมาชิกสภาผู้แทนราษฎร จังหวัดนครสวรรค์ เขต 6
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566
ก่อนหน้า: นิโรธ สุนทรเลขา
คะแนนเสียง: 24,089	(26.32%)
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
ก่อนหน้า: นิโรธ สุนทรเลขา สัญชัย วงษ์สุนทร
ถัดไป: นิโรธ สุนทรเลขา
เขตเลือกตั้ง: เขต 6 (2554,2566) เขต 1 (2529,2535,2539)
เลขาธิการพรรคชาติพัฒนากล้า
อยู่ในวาระ
เริ่มดำรงตำแหน่ง  21 สิงหาคม พ.ศ. 2566
ก่อนหน้า: เทวัญ ลิปตพัลลภ
 
ข้อมูลส่วนบุคคล
เกิด: 28 ตุลาคม พ.ศ. 2494 (73 ปี)
พรรคการเมือง: ชาติพัฒนากล้า

นายประสาท ตันประเสริฐ หรือที่รู้จักในนาม "กำนันอู๊ด" เลขาธิการพรรคชาติพัฒนากล้า เคยเป็นรองหัวหน้าพรรคชาติพัฒนากล้า และสมาชิกสภาผู้แทนราษฎรจังหวัดนครสวรรค์ เขต 6 สังกัดพรรคชาติพัฒนากล้า
ประวัติ

ประสาท ตันประเสริฐ เกิดเมื่อวันที่ 28 ตุลาคม พ.ศ. 2494 เป็นบุตรของนายประชา ตันประเสริฐ กับนางอรดี ตันประเสริฐ สำเร็จการศึกษาระดับปริญญาตรี สาขาการบัญชี จากมหาวิทยาลัยหอการค้าไทย
การทำงาน

ประสาท ตันประเสริฐ เคยเป็นนักการเมืองท้องถิ่นที่รู้จักในนาม "กำนันอู๊ด" ได้รับเลือกตั้งสมาชิกสภาผู้แทนราษฎรสมัยแรกจากการเลือกตั้ง พ.ศ. 2529 สังกัดพรรคกิจประชาคม ต่อมาในปี พ.ศ. 2530 ได้รับแต่งตั้งเป็นกรรมการบริหารพรรคกิจประชาคม
เขายังเป็นสมาชิกสภาผู้แทนราษฎร จาก การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติพัฒนา ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครในสังกัด พรรคชาติพัฒนาเช่นเดิม แต่ไม่ได้รับเลือกตั้ง
ต่อมาลงสมัครรับเลือกตั้งใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในสังกัด พรรครวมใจไทยชาติพัฒนา แต่ไม่ได้รับเลือกตั้ง
ประสาท ตันประเสริฐ ได้รับเลือกตั้งเป็นสมาชิกสภาผู้แทนราษฎร จังหวัดนครสวรรค์ เขต 6 สังกัด พรรคชาติพัฒนาเพื่อแผ่นดิน โดยเป็นสมาชิกสภาผู้แทนราษฎรในสังกัดพรรคชาติพัฒนาเพื่อแผ่นดิน เพียงคนเดียวที่ได้รับเลือกตั้งในพื้นที่ภาคกลาง จาก การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ในปี พ.ศ. 2557 เขาได้รับเลือกให้เป็นรองเลขาธิการพรรคชาติพัฒนา ต่อมาใน พ.ศ. 2562 เขาได้รับเลือกให้เป็นรองหัวหน้าพรรคชาติพัฒนา จากนั้นเขาลงสมัครรับเลือกตั้งในพื้นที่ จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
ต่อมาเขาลงสมัครรับเลือกตั้งในปี พ.ศ.2566 สังกัด พรรคชาติพัฒนากล้า และเป็นผู้สมัครแบบแบ่งเขตคนเดียวของพรรคชาติพัฒนากล้าที่ชนะการเลือกตั้งทั้งประเทศ
การทำงาน > สมาชิกสภาผู้แทนราษฎร

นายประสาท ตันประเสริฐ ได้รับการเลือกตั้งเป็นสมาชิกสภาผู้แทนราษฎรรวม 5 สมัย ได้แก่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจประชาคม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน 2535 สังกัดพรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคชาติพัฒนาเพื่อแผ่นดิน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคชาติพัฒนากล้า
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
Mycobacterium tuberculosis

| Mycobacterium tuberculosis |
| --- | --- |

M. tuberculosis bacterial colonies

การจำแนกชั้นทางวิทยาศาสตร์
อาณาจักร:: Bacteria
ไฟลัม:: Actinobacteria
ชั้น:: Actinobacteria
อันดับ:: Actinomycetales
อันดับย่อย:: Corynebacterineae
วงศ์:: Mycobacteriaceae
สกุล:: Mycobacterium
สปีชีส์:: M.  tuberculosis
ชื่อทวินาม
Mycobacterium tuberculosis Zopf 1883

ชื่อพ้อง
 Tubercle bacillus Koch 1882
Mycobacterium tuberculosis (ติดสีแดง) ในเนื้อเยื่อ(ติดสีน้ำเงิน)
Mycobacterium tuberculosis (MTB) เป็นแบคทีเรียก่อโรคในสกุล Mycobacterium และเป็นสาเหตุของวัณโรค ค้นพบครั้งแรกเมื่อ พ.ศ. 2425 โดยโรแบร์ท ค็อค M. tuberculosis มีลักษณะพิเศษคือมีส่วนที่เป็นไขห่อหุ้มเซลล์ (มักจะเป็น mycolic acid) ทำให้ย้อมสีแบบแกรมไม่ติด ต้องใช้การย้อมแบบ acid-fast แทน M. tuberculosis เป็นเชื้อที่ต้องการออกซิเจนในการเจริญสูงมาก เป็นเชื้อก่อโรคในทางเดินหายใจของสัตว์เลี้ยงลูกด้วยนม MTB ติดเชื้อที่ปอด วิธีที่ใช้ในการวินิจฉัยได้แก่ tuberculin skin test, การย้อมสี acid-fast และเอกซเรย์ปอด
จีโนมของ M. tuberculosis ได้หาลำดับเบสแล้วเมื่อ พ.ศ. 2541
M. tuberculosis มาจากสกุล Mycobacterium ซึ่งมีสมาชิกที่เป็นที่รู้จักแล้วหลายร้อยสปีชีส์ ซึ่งที่เป็นที่รู้จักอย่างแพร่หลายคือ M. tuberculosis และ M. leprae (leprosy) M. tuberculosis มีความหลากหลายทางพันธุกรรม ซึ่งเป็นผลมาจากความแตกต่างของฟีโนไทป์ระหว่างเชื้อที่คัดแยกได้ทางคลินิก สายพันธุ์ที่ต่างกันของM. tuberculosis เกี่ยวข้องกับความแตกต่างทางภูมิศาสตร์ แต่ไม่มีผลต่อการวินิจฉัยและการผลิตวัคซีน โดยวิวัฒนาการในระดับเล็กน้อยจะส่งผลต่อความเหมาะสม และกลไกในการแพร่กระจายของสายพันธุ์ที่ดื้อยาปฏิชีวนะ
ประวัติ

M. tuberculosisถูกค้นพบครั้งแรกเมื่อ 24 มีนาคม พ.ศ. 2425 โดย Robert Koch ซึ่งต่อมาได้รับรางวัลโนเบลสาขาสรีรวิทยาหรือการแพทย์สำหรับการค้นพบนีใน พ.ศ. 2448 ซึ่งเรียกแบคทีเรียนี้ว่า "Koch's bacillus".
การปรากฏของวัณโรคพบได้ทั่วไปในประวัติศาสตร์ แต่มีการเปลี่ยนชื่อหลายครั้ง ใน พ.ศ. 2263 เริ่มมีการเก็บตัวอย่างจากผู้ป่วยวัณโรค ดังที่นายแพทย์ Benjamin Marten ได้อธิบายไว้ใน A Theory of Consumption ว่าวัณโรคอาจเกิดจากสิ่งมีชีวิตขนาดเล็กที่ส่งผ่านระหว่างผู้ป่วยทางอากาศ
แหล่งข้อมูลอื่น

Database เก็บถาวร 2012-03-09 ที่ เวย์แบ็กแมชชีน of Mycobacterium tuberculosis genome sequences and related information.
โออิชิ กรุ๊ป

| --- | --- |

ประเภท: มหาชน SET:OISHI
อุตสาหกรรม: เกษตรและอุตสาหกรรมอาหาร
ก่อนหน้า: บริษัท โออิชิ เรสเตอร์รอง จำกัด  (2542-2547)
ก่อตั้ง: 9 กันยายน พ.ศ. 2542
บุคลากรหลัก: ศาสตราจารย์พิเศษ ประสิทธิ์ โฆวิไลกูล   (ประธานกรรมการ)  อวยชัย ตันทโอภาส (รองประธานกรรมการ)  นงนุช บูรณะเศรษฐกุล (กรรมการผู้จัดการ)
ผลิตภัณฑ์: อาหาร เครื่องดื่ม
รายได้สุทธิ:  5.57  ล้านบาท (2556)
สินทรัพย์:  41.22 ล้านบาท (2555)
เว็บไซต์: www.oishigroup.com
บริษัท โออิชิ กรุ๊ป จำกัด (มหาชน)  เป็นเครือธุรกิจอาหารในประเทศไทย ผู้ก่อตั้งคือ ตัน ภาสกรนที โดยเริ่มต้นจากร้านอาหารญี่ปุ่นซึ่งเปิดตัวใน พ.ศ. 2542  แปรสภาพเป็นบริษัทมหาชนใน พ.ศ. 2547 ปัจจุบันผู้ถือหุ้นใหญ่คือ บริษัท ไทยเบฟเวอเรจ จำกัด (มหาชน)
ธุรกิจในเครือ

ธุรกิจอาหาร มีร้านอาหารในเครือจำนวนมากกว่า 200 สาขา ได้แก่
Hou Yuu 1 สาขา
โออิชิ แกรนด์ 1 สาขา
โออิชิ อีทเทอเรียม 8 สาขา
โออิชิ บุฟเฟ่ต์ 10 สาขา
โออิชิ ชาบูชิ 142 สาขา (ในประเทศ 140 สาขา และต่างประเทศ 2 สาขา)
โออิชิ ราเมน 54 สาขา
คาคาชิ 25 สาขา
นิกุยะ 17 สาขา
สแน็ค แอนด์ ดริ้งค์
ดิลิเวอรี่
ธุรกิจเครื่องดื่ม ได้แก่ ชาเขียวบรรจุขวดรสต่าง ๆ อะมิโนโอเค ฟรุ๊ตโตะ ชาคูซ่า
แหล่งข้อมูลอื่น

โออิชิกรุ๊ป
| ด ค กบริษัทจดทะเบียนในตลาดหลักทรัพย์แห่งประเทศไทย (SET)  หมวดเกษตรและอุตสาหกรรมอาหาร |
| --- | --- |
ธุรกิจการเกษตร:  อีเทอเนิล เอนเนอยี (EE)  จีเอฟพีที (GFPT)  ลีพัฒนาผลิตภัณฑ์ (LEE)  แมกซ์ เมทัล คอร์ปอเรชั่น (MAX)  นอร์ทอีส รับเบอร์ (NER)  พีพี ไพร์ม (PPPM)  ศรีตรังแอโกรอินดัสทรี (STA)  ไทยอีสเทิร์น กรุ๊ป โฮลดิ้งส์ (TEGH)  ไทยยูเนี่ยน ฟีดมิลล์ (TFM)  ไทยรับเบอร์ลาเท็คซ์กรุ๊ป (TRUBB)  สหอุตสาหกรรมน้ำมันปาล์ม (UPOIC)  ยูนิวานิชน้ำมันปาล์ม (UVAN)  วิจิตรภัณฑ์ปาล์มออยล์ (VPO) 
อาหารและเครื่องดื่ม:  เอเชี่ยน อะไลอันซ์ อินเตอร์เนชั่นแนล (AAI)  อกริเพียว โฮลดิ้งส์ (APURE)  เอเชี่ยนซี คอร์ปอเรชั่น (ASIAN)  บางกอกแร้นช์ (BR)  น้ำตาลบุรีรัมย์ (BRR)  เบทาโกร (BTG)  คาราบาวกรุ๊ป (CBG)  ซีเฟรชอินดัสตรี (CFRESH)  เจริญอุตสาหกรรม (CH)  ห้องเย็นโชติวัฒน์หาดใหญ่ (CHOTI)  เชียงใหม่โฟรเซ่นฟู้ดส์ (CM)  เจริญโภคภัณฑ์อาหาร (CPF)  ชุมพรอุตสาหกรรมน้ำมันปาล์ม (CPI)  ฟู้ดแอนด์ดริ๊งส์ (F&D)  โกลบอล คอนซูเมอร์ (GLOCONE)  หาดทิพย์ (HTC)  อิชิตัน กรุ๊ป (ICHI)  ไอ-เทล คอร์ปอเรชั่น (ITC)  เจดีฟู้ด (JDF)  น้ำตาลครบุรี (KBS)  น้ำตาลขอนแก่น (KSL)  เกษตรไทย อินเตอร์เนชั่นแนล ชูการ์ คอร์ปอเรชั่น (KTIS)  ล่ำสูง (LST)  เอ็มเค เรสโตรองต์ กรุ๊ป (M)  มาลีกรุ๊ป (MALEE)  เอ็นอาร์ อินสแตนท์ โปรดิวซ์ (NRF)  เอ็นเอสแอล ฟู้ดส์ (NSL)  โออิชิ กรุ๊ป (OISHI)  โอสถสภา (OSP)  เพรซิเดนท์ เบเกอรี่ (PB)  โรแยล พลัส (PLUS)  พรีเมียร์ มาร์เก็ตติ้ง (PM)  พรีเมียร์ควอลิตี้สตาร์ช (PQS)  พี อาร์ จี คอร์ปอเรชั่น (PRG)  อาร์ แอนด์ บี ฟู้ด ซัพพลาย (RBF)  เซ็ปเป้ (SAPPE)  ไทยเทพรส (SAUCE)  อาหารสยาม (SFP)  ศรีนานาพร มาร์เก็ตติ้ง (SNNP)  เอส แอนด์ พี ซินดิเคท (SNP)  ส. ขอนแก่นฟู้ดส์ (SORKON)  เสริมสุข (SSC)  สุรพลฟู้ดส์ (SSF)  ทรัพย์ศรีไทย (SST)  ซันสวีท (SUN)  ทรอปิคอลแคนนิ่ง (ประเทศไทย) (TC)  ไทยฟู้ดส์ กรุ๊ป (TFG)  ไทยเพรซิเดนท์ฟูดส์ (TFMAMA)  ทิปโก้ฟูดส์ (TIPCO)  เถ้าแก่น้อย ฟู๊ดแอนด์มาร์เก็ตติ้ง (TKN)  ไทยยูเนี่ยน กรุ๊ป (TU)  น้ำมันพืชไทย (TVO)  ไทยวา (TWPC)  วาว แฟคเตอร์  (W)  เซ็น คอร์ปอเรชั่น กรุ๊ป (ZEN)